b'\n_START_ARTICLE_\nAndrej Andrejevi\xc4\x8d Zass\n_START_SECTION_\n\xc5\xbdivljenje\n_START_PARAGRAPH_\n1. januarja 1787 je vstopil v konjeni\xc5\xa1ki polk, nakar pa je bil 1. marca 1792 kot stotnik preme\xc5\xa1\xc4\x8den v Kijevski konjeni\xc5\xa1ki polk, s katerim se je udele\xc5\xbeil bojev proti Poljakom leta 1794._NEWLINE_6. februarja 1797 je bil preme\xc5\xa1\xc4\x8den kot major v kirasirski polk, nato pa je bil 1. januarja 1807 preme\xc5\xa1\xc4\x8den v Pskovski dragonski polk, s katerim se je udele\xc5\xbeil bojev proti Francozom._NEWLINE_12. aprila 1810 je bil povi\xc5\xa1an v polkovnika. Med patriotsko vojno leta 1812 je bil 28. avgusta hudo ranjen, tako da je bil do novembra istega leta na bolni\xc5\xa1kem dopustu._NEWLINE_15. septembra 1813 je bil povi\xc5\xa1an v generalmajorja, nato pa je 20. septembra 1814 postal poveljnik brigade 2. kirasirske divizije._NEWLINE_14. februarja 1820 je bil imenovan za poveljnika 1. konjeni\xc5\xa1ko-lovske divizije; v generalporo\xc4\x8dnika je bil povi\xc5\xa1an 22. avgusta 1826 ter hkrati imenovan za poveljnika 2. konjeni\xc5\xa1ko-lovske divizije. 19. decembra naslednjega leta je postal poveljnik 2. dragonske divizije, s katero se je udele\xc5\xbeil vojne leta 1828-29.'